આ ભવ્ય લગ્ન સમારોહમાં રાજસ્થાનના પુર્વ મુખ્યમંત્રી અશોક ગેહલોત, પૂર્વ કેન્દ્રીયમંત્રી પ્રફુલભાઈ પટેલ તેમજ રાજકોટ શહેર પોલીસ કમિશ્નર અનુપમસિંહ ગેહલોત તથા ખોડલધામ ટ્રસ્ટના પ્રમુખ પરેશભાઈ ગજેરા તેમજ ટ્રસ્ટીઓ પણ ખાસ ઉપસ્થિત રહ્યા હતા. ઉદયપુર ખાતે આ ભવ્ય લગ્ન પ્રસંગ સંપન્ન થયા બાદ ગુરૂવારે સાંજે રાજકોટના નાનામૌવા રોડ પર આવેલા સત્યમ પાર્ટી પ્લોટ ખાતે શિવરાજ અને ચાર્વીનું ભવ્ય રીસેપ્શન યોજાયું હતું. જેમાં વિવિધ સમાજના આગેવાનો, ખોડલધામ ટ્રસ્ટી મંડળના સભ્યો, શહેરના નામચીન ઉદ્યોગપતિઓ, શિક્ષણમંત્રી ભુપેન્દ્રસિંહ ચુડાસમા, પૂર્વ મુખ્યમંત્રી કેશુભાઈ પટેલ સહિત ગુજરાતના મુખ્યમંત્રી વિજયભાઇ રૂપાણીએ ખાસ હાજર રહી નવદંપતિને શુભેચ્છાઓ પાઠવી હતી.